મેં કહ્યું, ‘કોઈ સેવા?’ એ બોલ્યો, ‘નહીં, મજૂરી કરીએ છીએ. રોજી-રોટી મળી જાય છે, માત્ર દર્શન કરવા છે.‘ અરે! મેં કહ્યું,’ઠીક, ભોજન કરીને જશો.‘ પછી એ બોલ્યો, ‘આપે બે-ત્રણ વાર પૂછયું છે, તો દિલથી એક વાત કરી દઉં.‘ આ એના શબ્દ હું કોમામાં કહી રહ્યો છું. ‘મને ચિત્રકૂટના હનુમાનજી બતાવ્યા.‘ મને કહે, ‘આ હનુમાનને કહેજો, મારી હાજરી મદીનામાં પૂરી દે.‘ મારી આંખો ભીની થઈ ગઈઃ શાબાશ, દોસ્ત! ખુદા સલામત રાખે તને. હનુમાન અને મદીના! એ લોકો કરે છે એક ! આપણે લોકો તો તોડીએ છીએ! ધર્મજગત એ સૌને તોડી રહ્યા છે. સેતુબંધ તો આવા લોકો કરી રહ્યા છે. ઈમાન અને પ્રમાણિકતા તો ત્યાં બચી છે. કોઈ પણ નામ લો, યાર!